Ανακοίνωση
Ιδρυτική Γενική Συνέλευση ΜΚΟ για την δημιουργία Δικτύου 
για την Παρακολούθηση της Εφαρμογής της ΔΣΔΠ 

Ο Συνήγορος του Πολίτη, στο πλαίσιο της αποστολής του ως Συνήγορος του Παιδιού, φιλοξενεί την ιδρυτική Γενική Συνέλευση των Μη Κυβερνητικών Οργανώσεων που ασχολούνται με τα Δικαιώματα του Παιδιού, για τη δημιουργία Δικτύου ΜΚΟ για την Παρακολούθηση της Εφαρμογής της Διεθνούς Σύμβασης για  τα Δικαιώματα του Παιδιού. 
Η Συνέλευση θα διεξαχθεί την 

Τρίτη 3 Νοεμβρίου 2009, ώρα 10.30 – 14.00

Χατζηγιάνη Μέξη 5, 3ος όροφος, Αθήνα 11528

Υπεύθυνη για την διεξαγωγή της Συνέλευσης είναι η Οργανωτική Ομάδα που συγκροτήθηκε την 14.5.2009 και αποτελείται από εκπροσώπους 13 ΜΚΟ. Η Οργανωτική Ομάδα επεξεργάστηκε προτεινόμενο Κανονισμό Λειτουργίας του Δικτύου και αποφάσισε το πλαίσιο διεξαγωγής της ιδρυτικής Γενικής Συνέλευσης. Βάσει της απόφασης αυτής, η συνάντηση αυτή θα περιλαμβάνει κατά σειρά τις παρακάτω διαδικασίες:

· Εκλογή Προεδρείου και Εφορευτικής Επιτροπής

· Παρουσίαση Κανονισμού Λειτουργίας από την Οργανωτική Ομάδα και συζήτηση – έγκρισή του από την Γενική Συνέλευση.
· Συζήτηση για τις προγραμματιζόμενες δράσεις του Δικτύου για το 2009-2010

· Εκλογή Συντονιστικής Επιτροπής

· Ορισμός μελών υπο-ομάδων και προγραμματισμός ενεργειών για την προετοιμασία της Εναλλακτικής Έκθεσης για την εφαρμογή της ΔΣΔΠ.
Προκειμένου να λάβει μέρος μια ΜΚΟ στην συνάντηση αυτή, είναι απαραίτητο να αποστείλει προς τον Συνήγορο του Παιδιού το αργότερο μέχρι τις 27.10.09 (μέσω ηλεκτρονικού μηνύματος, φαξ ή ταχυδρομείου) τα παρακάτω στοιχεία:

· Αίτηση, σε επισυναπτόμενη φόρμα, με υπογραφή νομίμου εκπροσώπου και σφραγίδα, με την οποία εκδηλώνεται το ενδιαφέρον της οργάνωσης να συμμετέχει στο Δίκτυο.         (τελική απόφαση της Οργανωτικής Ομάδας είναι να μην απαιτείται αποστολή πρακτικού Δ.Σ. σε αυτή την χρονική στιγμή)
· Παρατηρήσεις επί του προτεινόμενου Κανονισμού, εάν υπάρχουν, για να συζητηθούν στην συνάντηση (θα προταθούν στην συζήτηση όσοι έχουν στείλει γραπτά τις παρατηρήσεις τους)
· Περιγραφή αντικειμένου δραστηριότητας μέχρι 150 λέξεων (όσοι έχουν ήδη αποστείλει, αν θέλουν μπορούν να υποβάλλουν και πάλι)

· Εκδήλωση ενδιαφέροντος για συμμετοχή στην Συντονιστική Επιτροπή (θα ετοιμαστεί ενιαίο ψηφοδέλτιο, στο οποίο θα μπαίνουν μέχρι  7 σταυροί)

· Εκδήλωση ενδιαφέροντος για συμμετοχή σε ομάδα εργασίας για την προετοιμασία της εναλλακτικής έκθεσης των ΜΚΟ (η διάρκεια λειτουργίας της ομάδας θα είναι περίπου 4 μηνη)
Εν όψει της προετοιμασίας των ΜΚΟ για την συνάντηση, παρακαλούνται οι εκπρόσωποι των οργανώσεων να μελετήσουν την υποβληθείσα 2η - 3η Περιοδική Έκθεση και τα άλλα  σχετικά κείμενα που έχουν αναρτηθεί στην ιστοσελίδα: www.0-18.gr/gia-megaloys/mko.  
